*Projekts*

Pielikums

Ministru kabineta

2016. gada \_\_\_\_\_\_\_\_\_\_ noteikumiem Nr. \_\_\_

**Līgums par valsts pārvaldes uzdevuma (lauku un pilsētas zemes izpirkuma (pirkuma) līgumu slēgšana, šo līgumu izpildes kontrole un neizpirktās zemes nodošana pašvaldību īpašumā) veikšanu**

Rīgā, 2016.gada \_\_.\_\_\_\_\_\_\_

**Latvijas Republika, Ekonomikas ministrijas** (vienotais reģistrācijas Nr.90000086008; adrese: Brīvības iela 55, Rīga, LV-1519) **personā**, kuras vārdā saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ rīkojas \_\_\_\_\_\_\_\_\_\_\_\_\_\_, (turpmāk – Ekonomikas ministrija) **no vienas puses** un

**valsts akciju sabiedrība „Privatizācijas aģentūra”** (vienotais reģistrācijas Nr. 40003192154; juridiskā adrese Kr. Valdemāra iela 31, Rīga, LV-1887), kuras vārdā saskaņā ar valdes \_\_\_\_\_\_\_\_ lēmumu (protokols Nr. \_\_\_) rīkojas tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk – Pakalpojuma sniedzējs) **no otras puses**, turpmāk kopā saukti „Puses” vai atsevišķi „Puse”,

pamatojoties uz Ministru kabineta 2016. gada \_\_.\_\_\_\_\_\_\_ noteikumu Nr.\_\_\_ “Noteikumi par valsts pārvaldes uzdevuma – zemes izpirkuma (pirkuma) līgumu slēgšana, šo līgumu izpildes kontrole un neizpirktās zemes nodošana pašvaldības īpašumā – deleģēšanu” 2. punktu, saskaņā ar kuru Pakalpojuma sniedzējam tiek deleģēts valsts pārvaldes uzdevums slēgt lauku un pilsētu zemes izpirkuma (pirkuma) līgumus, kontrolēt šo līgumu izpildi un nodot pašvaldību īpašumā neizpirktās zemes (turpmāk – valsts pārvaldes uzdevums),

noslēdz šādu līgumu par valsts pārvaldes uzdevuma veikšanu (turpmāk – Līgums).

**1. Līguma priekšmets**

Līgums paredz kārtību, kādā Pakalpojuma sniedzējs par Līgumā paredzēto samaksu veic tam deleģēto valsts pārvaldes uzdevumu, vienojoties par konkrētu valsts pārvaldes uzdevuma veikšanas kārtību, noteikumiem un termiņiem.

**2. Pakalpojuma sniedzēja tiesības un pienākumi**

2.1. Pakalpojuma sniedzējam, veicot valsts pārvaldes uzdevumu, ir šādas tiesības:

2.1.1. Līgumā noteiktajā kārtībā un apmērā saņemt samaksu par valsts pārvaldes uzdevuma pienācīgu veikšanu;

2.1.2. saņemt no valsts pārvaldes institūcijām informāciju, kas nepieciešama valsts pārvaldes uzdevuma veikšanai;

2.1.3. iesniegt saskaņošanai Ekonomikas ministrijā precizētu Līguma 2.2.2. apakšpunktā minēto izdevumu tāmi, ja gada ietvaros stājas spēkā normatīvie akti, kas maina valsts pārvaldes uzdevuma apjomu, vai valsts pārvaldes uzdevuma izmaksas kļūst dārgākas vai lētākas. Sadārdzinājuma gadījumā Pakalpojuma sniedzējs paskaidro tā veidošanos.

2.2. Pakalpojuma sniedzējam, veicot valsts pārvaldes uzdevumu, ir šādi pienākumi:

2.2.1. veikt valsts pārvaldes uzdevumu atbilstoši spēkā esošajiem normatīvajiem aktiem, kas regulē ar valsts pārvaldes uzdevumu saistītos jautājumus;

2.2.2. katru gadu līdz 1. decembrim iesniegt Ekonomikas ministrijā prognozējamo nākamā gada izdevumu tāmi un tās pamatojumu, kā arī ienākumu prognozi par lauku un pilsētu zemes izpirkuma (pirkuma) līgumu slēgšanu. Minētais pienākums neattiecas uz 2016. gada izdevumu tāmi;

2.2.3. līdz 2016. gada \_\_.\_\_\_\_\_\_\_\_\_\_\_\_ iesniegt Ekonomikas ministrijā 2016. gada prognozējamo izdevumu tāmi un tās pamatojumu, kā arī ienākumu prognozi par lauku un pilsētu zemes izpirkuma (pirkuma) līgumu slēgšanu;

2.2.4. 15 darba dienu laikā pēc kārtējā ceturkšņa beigām iesniegt Ekonomikas ministrijā pārskatu par valsts pārvaldes uzdevuma veikšanu, finanšu līdzekļu izlietojumu un ieņēmumiem no pakalpojumu maksas par iepriekšējo ceturksni;

2.2.5. nekavējoties informēt Ekonomikas ministriju par jebkurām procedūras vai organizācijas izmaiņām, kas var ietekmēt Līguma īstenošanu, kā arī par visiem notikumiem, kas var kaitēt veiksmīgai valsts pārvaldes uzdevuma veikšanai;

2.2.6. 10 darba dienu laikā pēc valsts pārvaldes uzdevuma deleģējuma izbeigšanās iesniegt Ekonomikas ministrijā pārskatu par valsts pārvaldes uzdevuma veikšanu un ziņojumu par finanšu līdzekļu izlietojumu par pēdējo kalendāro gadu;

2.2.7. nodrošinot valsts pārvaldes uzdevuma veikšanas nepārtrauktību, nodot visu ar valsts pārvaldes uzdevuma veikšanu saistīto informāciju un dokumentus personai vai institūcijai, kurai Ministru kabinets deleģē vai nosaka valsts pārvaldes uzdevuma tālāku veikšanu;

2.2.8. 10 darbdienu laikā iesniegt Ekonomikas ministrijā Līguma 3.1.2. apakšpunktā minēto informāciju.

**3. Ekonomikas ministrijas tiesības un pienākumi**

3.1. Ekonomikas ministrijai, funkcionāli pārraugot valsts pārvaldes uzdevuma veikšanu, ir šādas tiesības:

3.1.1. pieprasīt no Pakalpojuma sniedzēja informāciju par valsts pārvaldes uzdevuma veikšanu un par tai piešķirtā finansējuma izlietojumu;

3.1.2. pieprasīt papildu informāciju par Līguma 2.2.2., 2.2.3., 2.2.4. un 2.2.6. apakšpunktā minētajiem dokumentiem.

3.2. Ekonomikas ministrijai, funkcionāli pārraugot valsts pārvaldes uzdevuma veikšanu, ir šādi pienākumi:

3.2.1. mēneša laikā pēc izdevumu tāmes saņemšanas vai 7 darba dienu laikā pēc papildu informācijas saņemšanas izskatīt un apstiprināt Līguma 2.2.2. vai 2.2.3. apakšpunktā minēto izdevumu tāmi, nosūtot rakstisku apstiprinājumu Pakalpojuma sniedzējam;

3.2.2. 12 darba dienu laikā pēc Līguma 2.2.4. apakšpunktā minētā dokumenta saņemšanas vai 6 darba dienu laikā pēc papildu informācijas saņemšanas ar lēmumu apstiprināt izdevumu, kas saistīti ar valsts pārvaldes uzdevumu veikšanu, segšanu Pakalpojuma sniedzējam no rezerves fonda, kas izveidots saskaņā ar likumu “Par valsts un pašvaldību īpašuma objekta privatizāciju” (turpmāk – rezerves fonds);

3.2.3. sniegt Pakalpojuma sniedzējam informāciju par Ekonomikas ministrijas rīcībā esošajām sūdzībām, kā arī citu informāciju saistībā ar valsts pārvaldes uzdevuma veikšanu;

3.2.4. sniegt Pakalpojuma sniedzējam informāciju par Ekonomikas ministrijā saņemtu privātpersonas pieteikumu par zaudējumu atlīdzināšanu saskaņā ar [Valsts pārvaldes iestāžu nodarīto zaudējumu atlīdzināšanas likumu](http://likumi.lv/doc.php?id=110746) (turpmāk – Atlīdzināšanas likums);

3.2.5. līdz kārtējā gada 15. oktobrim sniegt Pakalpojuma sniedzējam rakstisku informāciju par valsts pārvaldes uzdevuma veikšanas nosacījumiem nākamajā kalendāra gadā. Minētais pienākums neattiecas uz valsts pārvaldes uzdevuma veikšanas nosacījumiem 2016. gadam;

3.2.6. līdz 2016. gada \_\_.\_\_\_\_\_\_\_\_\_\_\_ iesniegt Pakalpojuma sniedzējam rakstisku informāciju ar valsts pārvaldes uzdevuma veikšanas nosacījumiem 2016. gadam.

**4. Norēķinu kārtība par valsts pārvaldes uzdevuma veikšanu**

4.1. Pakalpojuma sniedzēja izdevumi par valsts pārvaldes uzdevuma veikšanu tiek saskaņoti ar Ekonomikas ministriju.

4.2. Pakalpojuma sniedzēja izdevumi tiek segti no ieņēmumiem par lauku un pilsētu zemes izpirkuma (pirkuma) līgumu slēgšanu un rezerves fonda līdzekļiem.

4.3. Izdevumu apmaksai Pakalpojuma sniedzējs iesniedz Ekonomikas ministrijā Līguma 2.2.2., 2.2.3. un 2.2.4. apakšpunktā minētos dokumentus, kā arī pēc Ekonomikas ministrijas pieprasījuma – Līguma 3.1.2. apakšpunktā minēto papildinformāciju.

4.4. Ekonomikas ministrija atbilstoši Līguma 3.2.2. apakšpunktā minētajai kārtībai pieņem lēmumu par Pakalpojuma sniedzēja izdevumu segšanu saistībā ar valsts pārvaldes uzdevuma veikšanu iepriekšējā ceturksnī. Lēmums tiek nosūtīts apmaksas veikšanai no rezerves fonda.

4.5. Ekonomikas ministrija Līguma 3.2.2. apakšpunktā minētajā lēmumā norāda ieturējuma apmēru par izdevumiem, kurus Pakalpojuma sniedzējs radījis valstij, kas tai radušies saistībā ar zaudējumu atlīdzināšanu trešajai personai, pamatojoties uz Līguma 5.3. apakšpunktā minētajiem lēmumiem.

**5. Zaudējumu pieteikuma izskatīšana un zaudējumu segšana**

5.1. Ja Pakalpojuma sniedzējs atbilstoši Atlīdzināšanas likumam ir saņēmis privātpersonas zaudējumu atlīdzības pieteikumu, kas saistīts ar valsts pārvaldes uzdevuma veikšanu, Pakalpojuma sniedzējs nekavējoties pārsūta minēto pieteikumu Ekonomikas ministrijai, kā arī sniedz skaidrojumu par zaudējumu rašanās iemesliem, norādot, vai atlīdzības pieteikums ir pamatots.

5.2. Ja Ekonomikas ministrija atbilstoši Atlīdzināšanas likumam ir saņēmusi privātpersonas zaudējumu atlīdzības pieteikumu, kas saistīts ar valsts pārvaldes uzdevumu veikšanu, Ekonomikas ministrija to nekavējoties pārsūta Pakalpojuma sniedzējam skaidrojumu sniegšanai. Pakalpojuma sniedzējs 5 darba dienu laikā sniedz skaidrojumu par zaudējumu rašanās iemesliem, norādot, vai atlīdzības pieteikums ir pamatots.

5.3. Ar valsts pārvaldes uzdevuma veikšanu trešajai personai radītie Atlīdzināšanas likumā noteiktie zaudējumi tiek segti no valsts budžeta līdzekļiem, pamatojoties uz spēkā stājušos Ekonomikas ministrijas lēmumu vai tiesas nolēmumu.

5.4. Līguma 5.3. apakšpunktā minētie valsts budžeta izdevumi tiek kompensēti kā ieturējums no finanšu līdzekļiem, ko paredzēts maksāt Pakalpojuma sniedzējam no rezerves fonda atbilstoši Līgumā noteiktajai kārtībai. Šā punkta nosacījumi nav piemērojami, ja trešajai personai zaudējumi radušies Ekonomikas ministrijas vai citas valsts pārvaldes institūcijas darbības vai bezdarbības dēļ.

5.5. Ja Pakalpojuma sniedzējam ir beidzies valsts pārvaldes uzdevuma deleģējums, bet Līguma 5.4. apakšpunktā minētajā kārtībā nav segti visi valsts budžeta izdevumi, Pakalpojuma sniedzējs neatlīdzinātos izdevumus sedz no saviem līdzekļiem.

**6. Nepārvarama vara**

6.1. Puse tiek atbrīvota no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu ārkārtēja rakstura apstākļu dēļ, kuru darbība sākusies pēc Līguma parakstīšanas un kurus Puse nevarēja iepriekš paredzēt un novērst (piemēram, ugunsnelaime, karadarbība, epidēmija, dabas stihija, kā arī citi apstākļi, kas neiekļaujas Puses iespējamās kontroles un ietekmes robežās).

6.2. Puse, kura atsaucas uz nepārvaramu ārkārtēja rakstura apstākļu darbību, triju dienu laikā par tiem paziņo otrai Pusei, norādot iespējamo saistību izpildes termiņu.

**7. Informācijas pieejamība**

Informācijas pieejamība attiecībā uz Līguma nosacījumu izpildi tiek nodrošināta, ievērojot [Informācijas atklātības likumā](http://likumi.lv/doc.php?id=50601) noteikto kārtību.

**8. Līguma izpildes termiņš un kārtība**

8.1. Valsts pārvaldes uzdevums tiek veikts līdz valsts pārvaldes uzdevuma izbeigšanai Līgumā noteiktajā kārtībā vai līdz zemes reformas procesa pabeigšanai.

8.2. Ja normatīvajos aktos tiek izdarīti grozījumi, kas ietekmē valsts pārvaldes uzdevuma veikšanu vai finansēšanas kārtību un Līgumā noteikto saistību izpildi, Puses pēc iespējas savlaicīgi izdara grozījumus Līgumā.

8.3. Ja kāds no Līguma noteikumiem zaudē spēku normatīvo aktu izmaiņu dēļ, Līgums nezaudē spēku tā pārējos noteikumos. Šādā gadījumā Pusēm ir pienākums piemērot Līgumu atbilstoši spēkā esošajiem normatīvajiem aktiem.

8.4. Valsts pārvaldes uzdevuma veikšanu var izbeigt, ja Puse sešus mēnešus iepriekš par to rakstiski informē otru Pusi.

8.5. Ja Pakalpojuma sniedzējs iesniedz Līguma 8.4. apakšpunktā minēto paziņojumu, Ekonomikas ministrija sagatavo un noteiktā kārtībā virza izskatīšanai Ministru kabineta sēdē Ministru kabineta noteikumu projektu, kas paredz noteikt citu valsts pārvaldes institūciju vai privātpersonu par atbildīgo valsts pārvaldes uzdevuma veikšanā.

**9. Noslēguma jautājumi**

9.1. Puses apliecina, ka tām ir attiecīgās pilnvaras, lai slēgtu Līgumu un uzņemtos tajā noteiktās tiesības un pienākumus, kā arī iespējas veikt Līgumā noteikto pienākumu izpildi.

9.2. Jautājumi, kas nav noteikti Līgumā, tiek risināti saskaņā ar spēkā esošajiem Latvijas Republikas tiesību aktiem.

9.3. Līguma izpildes laikā radušos strīdus Puses risina pārrunu ceļā, bet, ja 30 darba dienu laikā vienošanās nav panākta, – normatīvajos aktos noteiktajā kārtībā.

9.4. Visi Līguma grozījumi un papildinājumi ir spēkā tikai tad, ja tie ir noformēti rakstiski un Puses tos ir parakstījušas. Šādi Līguma grozījumi un papildinājumi ar to parakstīšanas brīdi kļūst par Līguma neatņemamu sastāvdaļu.

9.5. Līguma 3.2.1. apakšpunktā minētās Ekonomikas ministrijas rakstiski apstiprinātās izdevumu tāmes ir uzskatāmas par neatņemamu Līguma sastāvdaļu.

9.6. Ja kādai no Pusēm tiek mainīts juridiskais statuss, atrašanās vieta vai citi rekvizīti, tā nekavējoties par to paziņo otrai Pusei.

9.7. Līgums ir saistošs Pušu tiesību un saistību pārņēmējiem.

9.8. Līgums ir sastādīts latviešu valodā divos eksemplāros, katrs – uz \_\_\_\_ lapām, no tiem viens glabājas pie Pakalpojuma sniedzēja, savukārt otrs – Ekonomikas ministrijā.

**10. Kontaktpersonas**

10.1. Kontaktpersonas no Ekonomikas ministrijas puses:

\_\_\_\_\_\_\_\_\_\_\_\_\_\_\_\_\_\_\_\_; tālrunis: \_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, amats)

10.2. Kontaktpersonas no Pakalpojuma sniedzēja puses:

\_\_\_\_\_\_\_\_\_\_\_\_\_\_\_\_\_\_\_\_; tālrunis: \_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, amats)

**Pušu rekvizīti un paraksti:**

**LR Ekonomikas ministrija**

Brīvības iela 55,

Rīga, LV-1519

Reģ.Nr. 90000086008

**VAS “Privatizācijas aģentūra”**

Kr. Valdemāra iela 31,

Rīga, LV-1887

Reģ.Nr. 40003192154

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

(paraksts) (paraksts)

Ministru prezidenta biedrs,

ekonomikas ministrs A. Ašeradens

**Iesniedzējs:**

**Ministru prezidenta biedra,**

**ekonomikas ministra**

**pienākumu izpildītājs,**

**izglītības un zinātnes ministrs K. Šadurskis**

**Vīza: valsts sekretārs J. Stinka**

05.09.2016. 11:22

1604

Ņesterenko

67013162, Diana.Nesterenko@em.gov.lv